### Beslutning

Tilbagesendes Magistratsafdelingen for Teknik og Miljø med oplysning om, at sagens behandling blev trukket på byrådets møde den 16. december 2020. Med bemærkning om, at sagen dermed kan betragtes som afsluttet.

Endelig vedtagelse af lokalplan 1113, [adresse].

Delområde 10 i lokalplan 1031 er identisk med matrikel 6pt, [adresse], Risskov, [adresse] Delområdet er i lokalplan 1031 udlagt til én bolig. På matriklen, der er 3.091 m2, ligger ”Strandhuset” med en bevaringsværdi på 3. Matriklen ligger langs Letbanens tracé i det nordvestlige hjørne af det rekreative offentlige område [adresse] ud mod [adresse]. Ejendommen er privat ejet.

Bygherre ønsker at udstykke Delområde 10 i lokalplan 1031 i to ejendomme. Den eksisterende bevaringsværdige bygning bevares og tilbygges. På den nye matrikel planlægges opført en yderligere bolig med anneks.

Den nye matrikel (lokalplanområdets delområde 2) gennemløbes af en regnvandsledning optaget i spildevandsplanen. Det er i forbindelse med planprocessen blevet udarbejdet og tinglyst en betinget deklaration, der bortfalder, hvis lokalplanen ikke vedtages.

**Høringssvar**

I den udvidede offentlige høring fra 9. marts til 15. maj 2020, er der indkommet 180 høringssvar, hvor af flere er på vegne af større afsendergrupper. Samlede høringssvar er vedlagt som bilag 6. Forslag til tematisk besvarelse af bemærkninger fra den offentlige høring er vedlagt som bilag 7. Hovedparten af høringssvarene omhandler den politiske proces, og kun i mindre omfang selve indholdet af lokalplanen. Centralt i høringssvarene med fokus på lokalplanens indhold kan fremhæves: forhold omkring den eksisterende regnvandsledning, kotering/opfyld og korrekthed ved illustrationer samt bevarelsen af [adresse] og det kulturhistoriske miljø, og endelig kritik af byggeriets mulige barriereeffekt mod [adresse] Bugt.

Der er i forbindelse med udarbejdelse af lokalplanen foretaget en række faglige vurderinger og valg, og de indkomne høringssvar vedrørende lokalplanens indhold giver ikke anledning til at anbefale ændringer i lokalplanen.

Udvidet fælles foretræde i forbindelse med udvalgsbehandling

På byrådsmødet den 13. maj 2020 blev det besluttet, at sagen sendes til behandling i Teknisk Udvalg, hvor udvalgsbehandlingen kombineres med afholdelse af et udvidet fælles foretræde, i forbindelse med lokalplanforslagets forelæggelse for byrådet til endelig vedtagelse. Modellen for foretrædet blev forelagt og tiltrådt af Teknisk Udvalg på møde den 10. august 2020.

### Indstilling

Det indstilles at:

1) forslag til lokalplan 1113 godkendes til endelig vedtagelse

2) de indkomne høringssvar ikke giver anledning til ændringer i lokalplanforslaget

3) at lokalplanforslaget tilrettes, så det klart fremgår, at lokalplanområdet og  Rolighedsvej 16A ikke er omfattet af det udpegede kulturmiljø ifm. [adresse]. Den østlige grænse herfor går til og med hospitalsparken og omfatter alene hospitalets område

### Sagens forløb

23-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 28-09-2020 Magistraten

Fremsendes til [adresse] med bemærkning, at Magistraten i mødet den 28. september 2020 anbefaler, at byrådet tiltræder Magistratsafdelingen for Teknik og Miljøs indstilling af 7. september 2020.

Steen Larsen, rådmand Ziggy Kristiansen, rådmand Karsten Clausen og Vera Poulsen tog forbehold. Yda Laursen kan ikke tiltræde indstillingen.

Borgmester Rolf Nørgaard deltog ikke i sagens behandling.

 07-10-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 7. oktober 2020.
 16-11-2020 Teknisk Udvalg

Udvalget gennemførte første runde af foretræder.

Stadsarkitekten fremsender et notat med en æstetisk vurdering af lokalplansforslaget, til udvalget.

Sagen blev udsat.

 30-11-2020 Teknisk Udvalg

Asger Holm, Joan Iversen, Pete Madsen og Carsten Johansen tog forbehold for en drøftelse i gruppen.

Ragnar Nielsen kunne ikke tiltræde indstillingen.

Rasmus Holst og Patrick Andreasen var forhindrede i at deltage i udvalgets behandling af sagen.

 16-12-2020 Aarhus Byråd
Tilbagesendes Magistratsafdelingen for Teknik og Miljø med oplysning om, at sagens behandling blev trukket på byrådets møde den 16. december 2020. Med bemærkning om, at sagen dermed kan betragtes som afsluttet.